తెలంగాణ
తెలంగాణ రాష్ట్రం దక్కను పీఠభూమిలో భాగంగా, తూర్పు కనుమలకు పశ్చిమంగా ఉంది. ఈ ప్రాంతము సరాసరిన సముద్రమట్టం నుంచి 1500 అడుగుల ఎత్తును కలిగియుండి ఆగ్నేయానికి వాలి ఉంది. ఈ రాష్ట్రపు దక్షిణ భాగంలో ప్రధానముగా కృష్ణా, తుంగభద్ర నదులు ప్రవహిస్తుండగా, ఉత్తర భాగంలో గోదావరి నది ప్రవహిస్తున్నది. కృష్ణా, తుంగభద్ర నదులు దక్షిణమున ఈ రాష్ట్రాన్ని ఆంధ్రప్రదేశ్‌లోని రాయలసీమ నుంచి వేరుచేస్తున్నవి. ఈ రాష్ట్ర విస్తీర్ణం 1,14,840 చదరపు కిలోమీటర్లు. తెలంగాణలో భౌగోళికంగా మహబూబ్ నగర్ జిల్లా పెద్దది కాగా, హైదరాబాదు చిన్నది. తెలంగాణకు సముద్రతీరం లేదు. ఈ రాష్ట్రం కృష్ణా మరియు గోదావరి నదుల పరీవాహక ప్రాంతంలోకి వస్తుంది.
పార్క్ హయత్ హైదరాబాద్
భారతదేశంలోని తెలంగాణ రాష్ట్ర రాజధాని అయిన హైదరాబాద్ నగరంలోని పార్క్ హయత్ హైదరాబాద్ అనేది ఓ విలాసవంతమైన ఫైవ్ స్టార్ హోటల్. ఇది నగరానికి గుండెకాయలాంటి బంజరాహిల్స్ ఏరియాలో హైటెక్ సిటీకి, అంతర్జాతీయ విమానాశ్రయానికి మధ్యలో ఉంది. ఇది ఏప్రిల్ 29, 2012లో ఈ హోటల్ ప్రారంభమైంది. 32,256 చదరపు మీటర్ల (347,200 చదరపు అడుగులు) వైశాల్యంలో దీనిని నిర్మించారు. ఈ హోటల్ భారత దేశంలోని మొదటి అర్బన్ పార్క్ హయత్ కాగా, పార్క్ హయత్ పోర్ట్ పోలియోలో 29వ హోటల్ కావడం విశేషం.